Lipa

miniatur
Lipa (Tilia) je ród z podswójby lipowych rostlinow (Tilioideae) znutřka šlězowych rostlinow (Malvaceae). 

 Wopis 
Lipy su w lěće zelene štomy. Rostliny často pruty wutworja.

Zdónk je tołsty.

Kulojte hač wutrobojte łopjena sedźa na ćeńkich stołpikach. Wone w nazymje spěšnje zažołtnu.

Kćěje w lěće. Małke, wonjace, dwusplažne kćenja su bónčkojte, žołtojte a steja w promjenjach. Kóžde kwětnistwo je z křileškojtym běłojtym nošnym łopješkom zrosćene.

Płody su małke, kulojte, twjerde, zelene worjechowe płody, kotrež jenož jedne symjo wobsahuja.

 Rozšěrjenje 
Rostliny su w měrnych regionach Azije, Europy a sewjerneje Ameriki rozšěrjene.

 Wužiwanje 
Wjele družinow so rady jako alejowe štomy plahuje, dokelž spěšnje rosće, regularny rěz, ale awtowe wotpłuny relatiwnje derje znjese.

 Družiny 
K tutomu rodej słuša 45 hač 50 družinow.
 ameriska lipa (Tilia americana)
 čerwjena lipa (Tilia rubra)
 japanska lipa (Tilia japonica)
 krimska lipa (Tilia x euchlora)
 nižozemska lipa (Tilia × europaea L. = T. cordata? × T. platyphyllos) (Syn.: T. × intermedia, T. × vulgaris Hayne, T. ×europaea var. pallida Rehder)
 pózdnja lipa (Tilia cordata)
 slěborna lipa (Tilia tomentosa)
 wisata lipa (Tilia petiolaris)
 zažna lipa (Tilia platyphyllos)

 Nóžki 

 Žórła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 906 
 Ulrich Hecker: BLV Handbuch Bäume und Sträucher, ISBN 978-3-8354-0021-4, strony 265 

Kategorija:Lipowe rostliny